消暑樂祭抽最外檔 維港智能主場反先?
2024年04月25日 11:36
東網電視
更多新聞短片
今屆主席短途獎排位抽籤結果。
今個禮拜日沙田馬場舉行冠軍賽馬日,共有3場一級賽上演,而呢3場賽事嘅排位抽籤儀式今日於沙田馬場亮相圈進行,率先開始嘅係第5場1200米一級賽主席短途獎。今年有兩匹日本代表參戰,早前揚威一級賽高松宮紀念賽嘅「消暑樂祭」,卻抽到最外嘅11檔,反而畀佢擊敗嘅「維港智能」,今次回師主場卻抽2檔好位,且看後駒能否反先對手。
至於另一匹主隊希望自然係早前揚威杜拜嘅「加州星球」,此駒今次抽7檔起步,而賀賢兩匹參戰馬「賢者無敵」及「威力奔騰」分別由5、8檔,正正係主席短途獎贏馬次數最多嘅檔位,各自贏過5次。至於在港初出即跑一級賽嘅「禾道小子」就抽到3檔。